als_Latn dik_Latn sag_Latn
Fitorja e Erdoganit, sipas komentuesve evropianë, është meritë kryesisht e bazuar në ringjalljen e ekonomisë së vendit por edhe të forcimit të identiteti islamik konservativ tek përkrahësit dhe votuesit e tij, dy shtylla këto të politikave të udhëhequra nga Erdogan plot 11 vite.
Erdogan, siç vlerësojnë komentuesit gjermanë dhe ata austriakë, tash do t’i vërsulet kushtetutës por edhe kontrollit të plotë në parlament dhe qeveri, për të siguruar “një dorë të fortë” kushtetuese të sundimit përmes të gjitha institucioneve dhe mënyrave të mundshme.
E përditshmja gjermane Süddeutsche Zeitung, shkruan se “zyra e kryetarit ( të Turqisë) ashtu siç përshkruhet nga kushtetuta aktuale nuk i shkon për shtati aspak popullistit Erdogan” dhe tash ai do ta ndryshojë ata për t’ia përshtatur edhe më shumë pushtetin dhe mënyrën e sundimit vetes së tij.
“Për këtë arsye ai dëshiron që të ristrukturojë sistemin turk, ashtu siç edhe e ka bërë në Stamboll, kryeqytetin sekret të vendit”, shkruan e përditshmja gjermane.
Sipas këndvështrimit të komentuesve gjerman, “ Erdogani ka arritur që të bëjë shumë gjatë 11 vjetëve si kryeministër dhe shumë turq i ka bërë krenar për vendin e tyre.”
“Por dëshira për pushtet absolut dhe zemërimi i tij kundër kundërshtarëve politik ka krijuar frikë në zemrat e shumë njerëzve në Turqi”, thotë Süddeutsche Zeitung.
Edhe komentuesit e së përditshmes austriake, Kurir, kanë të njëjtën analizë dhe këndvështrim për Erdoganin dhe synimet e tija në Turqi.
"Për shumicën e turqve që i vendosën zgjedhjet (fitoren e Erdoganit) nuk ka ndonjë rëndësi që kreu i tyre i qeverisë e ka shndërruar sistemin e drejtësisë së vendit në mik (dorë të zgjatur) të tij apo që ligjet fetare po ndërhyjnë më të madhe në jetën e tyre private. Për ata, kryeministri (Erdogani) i cili ka qeverisur për 11 vjet, është ai i cili e ka ringjallur ekonominë e Turqisë, i ka liruar miliona njerëz nga varfëria, dhe i cili u ka dhënë myslimanëve konservativ një vetëbesim të ri”, shkruan Kurir.
“Erdogani edhe një herë më shumë e mori konfirmimin e stilit të tij autoritativ... Por protestat në Gezi Park tregojnë se edhe pse Erdogani nuk ka ndryshuar, Turqia ka ndryshuar. Turqia nuk është vetëm Erdogani por të gjitha ata që e duan një Turqi më liberale, më të lirë dhe një Turqi më demokratike”, përfundon e përditshmja austriake.
Lajmet e ndërlidhura
Sep 27, 2014
Sep 24, 2014
Jul 25, 2014
Jul 18, 2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn epo_Latn bos_Latn bos_Latn